A principios d'o sieglo XIX o Imperio Ruso conquirió a Persia os territorios a lo norte de l'Araxes, con l'aduya d'os armenios locals. En 1828 se firmó o tractato de Turlmenchai entre os imperios ruso y persa y permitió a 50.000 armenios de Persia que s'establisen en a rechión de Ereván, Nakhicheván y Karabakh. O tractato ruso-otomán d'Adrianopolis de 1829 concedeba a Rusia os destritos de Ajaltsije y Ajalkalaki, que provocó a emigración de quasi 100.000 armenios d'Anatolia oriental ta territorio d'o Imperio Ruso. Mientres tot o sieglo XIX continó ixe movimiento migratorio dende o Imperio Otomán, creyando-se una Armenia rusa u Armenia Oriental, cada vegata més diferent de l'Armenia Otomana u Armenia Occidental.